CELEX: C2007/199/08
Language: sl
Date: 2007-08-25 00:00:00
Title: Zadeva C-305/05: Sodba Sodišča (veliki senat) z dne 26. junija 2007 (predlog za sprejetje predhodne odločbe Cour constitutionnelle (nekdanji Cour d'arbitrage) – Belgija) – Ordre des barreaux francophones et germanophone, Ordre français des avocats du barreau de Bruxelles, Ordre des barreaux flamands, Ordre néerlandais des avocats du barreau de Bruxelles proti Svetu ministrov (Direktiva 91/308/EGS – Preprečevanje uporabe finančnega sistema za pranje denarja – Obveznost odvetnikov, da obveščajo organe, pristojne za boj proti pranju denarja – Pravica do poštenega sojenja – Poklicna skrivnost in neodvisnost odvetnikov)

25.8.2007   
            
            
               SL
            
            
               Uradni list Evropske unije
            
            
               C 199/6
            
         Sodba Sodišča (veliki senat) z dne 26. junija 2007 (predlog za sprejetje predhodne odločbe Cour constitutionnelle (nekdanji Cour d'arbitrage) – Belgija) – Ordre des barreaux francophones et germanophone, Ordre français des avocats du barreau de Bruxelles, Ordre des barreaux flamands, Ordre néerlandais des avocats du barreau de Bruxelles proti Svetu ministrov
   (Zadeva C-305/05) (1)
   
   (Direktiva 91/308/EGS - Preprečevanje uporabe finančnega sistema za pranje denarja - Obveznost odvetnikov, da obveščajo organe, pristojne za boj proti pranju denarja - Pravica do poštenega sojenja - Poklicna skrivnost in neodvisnost odvetnikov)
   (2007/C 199/08)
   Jezik postopka: francoščina
   Predložitveno sodišče
   Cour constitutionnelle (nekdanji Cour d'arbitrage)
   Stranke v postopku v glavni stvari
   
      Tožeče stranke: Ordre des barreaux francophones et germanophone, Ordre français des avocats du barreau de Bruxelles, Ordre des barreaux flamands, Ordre néerlandais des avocats du barreau de Bruxelles
   
      Tožena stranka: Conseil des ministres
   
      Ob udeležbi: Conseil des barreaux de l'Union européenne, Ordre des avocats du barreau de Liège
   Predmet
   Predlog za sprejetje predhodne odločbe – Cour constitutionnelle (nekdanji Cour d'arbitrage) – Veljavnost člena 1, točka 2, Direktive 2001/97/ES Evropskega parlamenta in Sveta z dne 4. decembra 2001, ki spreminja Direktivo Sveta 91/308/EGS o preprečevanju uporabe finančnega sistema za pranje denarja (UL L 344, str. 76) – Pravica do poštenega sojenja, kot jo zagotavljata člen 6 Evropske konvencije o varstvu človekovih pravic in temeljnih svoboščin in člen 6(2) Pogodbe EU – Načeli poklicne skrivnosti in neodvisnosti odvetnikov – Obveznost naložena odvetnikom, da organe, pristojne za boj proti pranju denarja, obvestijo o vseh dejstvih, ki bi bili lahko kazala na tako pranje.
   Izrek
   Obveznosti obveščanja in sodelovanja z organi, pristojnimi za boj proti pranju denarja, določeni v členu 6(1) Direktive Sveta 91/308/EGS z dne 10. junija 1991 o preprečevanju uporabe finančnega sistema za pranje denarja, kot je bila spremenjena z Direktivo Evropskega parlamenta in Sveta 2001/97/ES z dne 4. decembra 2001, ki ju odvetnikom nalaga člen 2a(5) te direktive, upoštevajoč njen člen 6(3), drugi pododstavek, ne kršita pravice do poštenega sojenja, kot jo zagotavljata člena 6 EKČP in 6(2) Pogodbe EU.
   
      (1)  UL C 243, 1.10.2005.